Document ID: 32014R1242

KOMISIJOS ĮGYVENDINIMO REGLAMENTAS (ES) Nr. 1242/2014
2014 m. lapkričio 20 d.
kuriuo pagal Europos Parlamento ir Tarybos reglamentą (ES) Nr. 508/2014 dėl Europos jūrų reikalų ir žuvininkystės fondo nustatomos veiksmų atitinkamų suvestinių duomenų pateikimo taisyklės
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 508/2014 dėl Jūrų reikalų ir žuvininkystės fondo ir kuriuo panaikinami Tarybos reglamentai (EB) Nr. 2328/2003, (EB) Nr. 861/2006, (EB) Nr. 1198/2006 bei (EB) Nr. 791/2007 ir Europos Parlamento ir Tarybos reglamentas (ES) Nr. 1255/2011 (1), ypač į jo 97 straipsnio 2 dalį,
pasikonsultavusi su Europos jūrų reikalų ir žuvininkystės fondo komitetu,
kadangi:
(1)
pagal Reglamento (ES) Nr. 508/2014 97 straipsnio 1 dalies a punktą valstybių narių vadovaujančiosios institucijos turi pateikti Komisijai atitinkamus finansuoti atrinktų veiksmų laikotarpio iki ankstesnių metų pabaigos suvestinius duomenis, įskaitant pagrindines paramos gavėjų ir veiksmų ypatybes;
(2)
siekiant užtikrinti finansuoti atrinktų veiksmų suvestinių duomenų nuoseklumą ir išsamumą būtina nustatyti tų duomenų teikimo bendrąsias technines specifikacijas ir taisykles. Šiuo tikslu reikėtų remtis duomenų bazės struktūra, numatyta Komisijos įgyvendinimo reglamento (ES) Nr. 1243/2014 (2) I priede;
(3)
siekiant sudaryti sąlygas nedelsiant taikyti šiame reglamente numatytas priemones, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,
PRIĖMĖ ŠĮ REGLAMENTĄ:
1 straipsnis
Vadovaujančiosios institucijos laikosi finansuoti atrinktų veiksmų suvestinių duomenų, įskaitant pagrindines paramos gavėjų ir veiksmų ypatybes, teikimo pagal Reglamento (ES) Nr. 508/2014 97 straipsnio 1 dalies a punktą techninių specifikacijų ir taisyklių, naudodamos šio reglamento prieduose pateiktas formas ir lenteles.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. lapkričio 20 d.

Labels: 5
7
8
6
12
15